
VRTNA CRVENREPKA 


U susjedovu vrtu, posred krošnje rascvje- 
tale jabuke, smještena je lijepa kućica 
za ptice. Upravo se u nju uselila crven- 


.vrat potamaniti sve 


repka sa svojom porodićom. -I mužjak 
'i ženka marljivo izlijeću i ulijeću, a kum 


crvenrep počesto sjedi na visokoj gran- 
čici i pjeva svoju prekrasnu pjesmicu, 
dok u kući ženka leži na sićušnim plav- 
kastim jajima. Jednog jutra začuje se iz 
kućice sasvim tiho pijukanje. To je znak 
da je došlo+vrijeme za sakupljanje mno- 
štva gusjenica i mušica, kako bi se gladna 
ždrijela ptičica zasitila. Ne će proći ni: 
dvije nedjelje, a iz ptičarnika će izići 
šest smede pošaranih malih .crvenrepki. 
Ujesen će sve one zajedno poletjeti u 
Afriku. Zamoli svog oca, strica ili starijeg 
brata, da i u vašem vrtu postave kućicu 
za ptice, crvenrep- 
ka će idućeg ljeta 
u njoj naći lijepi 
stan, dok će za uz- 


štetne bube u vrtu. 


LASTIN REP 


Otvori dobro oči i pažljivo hodaj, pa ćeš 
sigurno jednog toplog ljetnjeg dana u- 
gledati kako po vrtu leprša veliki lijepi 
leptir — Lastin rep. Leptir je, naravno, 


daleko ljepši od zeleno-crne gležnjaste 
gusjenice, koja se na zelenju mrkve i 
peršina prežderava sve dok dobro ne 
odeblja i sasvim se zaobli. Nadeš li takvu 
gusjenicu, stavi je u praznu kutiju ši- 
bica i hrani je svakodnevno svježim zele- 
njem mrkve. Jednoga dana, umjesto gu- 
sjenice naći ćeš duguljastu stvarcu sa 
zeleno-žutim prugama, kako se priljubila 


uz stranicu kutije. Po tome ćeš znati 


da se gusjenica začahurila i da je više 
ne treba hraniti. Za nekoliko tjedana 
čučat će kraj prazne 
čahure prekrasan La- 
stin rep. Ne dodiruj 
ga, da mu ne oštetiš 
svilenkasta krila. Od- 
nesi ga u vrt i pusti 
da leti od cvijeta do 
cvijeta. 


PLAVETNA SJENICA, BARSKA SJENICA 
I CRNA SJENICA 


— Diridi — diridi — javlja se crna sjenica, 
a Slično se glasaju i modra i barska 
sjenica. Zimi dok je sve prekrito snijegom 


one zajednički traže hranu, ali nažalost 


veoma često moraju gladovati. Ne sum- 
njam u to, da si već vidio kako ova mala 
vesela stvorenja lepršaju po. vrtu. Evo 
ti zato dobar savjet: stavi na prozorsku 
dasku sjemenke suncokreta, nekoliko ko- 
rica slanine ili kakve druge hrane. Uskoro 
će stići ptičice, koje će se tako nahraniti, 
a po svirepoj zimi to im je, siroticama, 
i te kako potrebno. U proljeće, kad toplo 
sunce ogrije, mužjaci crne sjenice pje- 
vaju iz sveg glasa: »Ciciba — ciciba« — a 
i ostale sjenice tada ve- | 

selo i razdragano pje- 
vaju. Da ti pokažu, kako 
znaju cijeniti što si ih 
tako dobro preko zime 
hranio, one će marljivo 
tamaniti sve štetne bu- 
be, koje se nađu po 
voćkama. 


KRTICA 


Jednog jutra majka se veoma razljutila. 
Ugledala je u vrtu posred lijepih cvjetnih 
leja mnogobrojne male _ humke, zemlje, 


pored kojih je ležalo otkinuto i uvelo 
bilje. »Opet ta krtica« — uzviknula je i 


uzela lopatu, da poravna humke i zasadi 
novo bilje. Znam, odmah ćeš pomisliti, 


kako je krtica sa svojim sićušnim čioda- 


stim očima sigurno zla životinja. O tome 
nema ni riječi. Znaš li zašto krtica živi 
pod zemljom i zašto ruje? Jedino i is- 
ključivo zbog toga, što traži čahure gun- 
delja, crviće i slične sitne životinje, kojima 
se voli hraniti. Saznaš li još i to, da su 
gundelji velike štetočine u vrtu, budući 
da se hrane korijenjem povrća i cvijeća, 
uvidjet ćeš da krti- 
ca i nije štetna, na- 
protiv, izvanredno 
korisna, tako da joj 
mirne duše može- 
mo oprostiti što iz- 4 
bacuje humke po 
vrtu. 


ŽABA KRASTAČA 


Ma nije moguće! Ne sviđa ti se? A pogle- 
daj samo njene lijepe zlataste oči. Premda 
je nespretno i tromo doskakutala, premda 
joj je koža siva i puna bradavica, to je 


sasvim bezazlena i veoma korisna životi- 


nja. Uništava puževe golaće, kukce i crve, 


koji nanose štete izjedajući velike rupe u 
krasnim crvenim jagodama. Ujesen, naša 
žaba krastača ostaje bez hrane. Zbog to- 
ga je prisiljena da se uvuče u kakwu 
rupu u zemlji, pod kamen, gdje prospava 
zla vremena. Budi se već u rano proljeće, 
zatim odšeće do najbliže bare, u koju na- 
niže u nizove svoja kao staklo prozirna 
jajašca. Nakon tri tjedna izmigolje iz 
jaja male crne repate kuglice, koje za- 
dovoljno plivaju po vodi. go 
Ljudi ih nazivaju puno- 
glavcima. Kad prođu dva 
mjeseca, oni se pretvore 
u žabice, koje odmah od- 
skakuću u raznim pravci- 
ma. Potrebno im je čitavili 
pet godina dok odrastu. 


JEŽ 


Kad začuješ u vrtu mljackanje, buku i šu- 
štanje, znaj, to kum jež polazi u lov. Omi- 


ljela hrana su mu puževi golaći, kišne gli- 
ste, a voli da pojede i malo od voća što je 
popadalo sa drveća. Po čitave noći je na 
nogama. Tek kad zora zarudi, sakriva se 
u kakav tamni kutak. Sklupči se tako da 
mu bodlje, kao zaštita od neprijatelja, strče 
na sve strane. To mu je najsigurnija od- 
brana od napada, te kum jež mirno može. 
da prospava dan. Ima ta njegova bodljika- 
va odjeća i svoju nezgodnu stranu — ne 
može se ni počešati ni očistiti. Zbog toga 
među njegovim bodljama živi bezbroj sme- 
dih ježevih buha. U- 
jesen se jež uvlači u 
trulo lišće, te su mu 
ga bodlje pune. Na 
taj način prespava . 
sve vrijeme do pro- 
ljeća. 


Puh? šta li je sad to? Poslušaj dobro, ispri- 
čat ću ti: U voćnjaku stanuje mali, sivi ne- 
staško s dugačkim kitnjastim repom i dva 
okrugla, kao ugljen: crna oka. Iz svog to- 


plog mekanog gnijezda, koje je smjestio 
u duplji drveta, ili u kakvoj staroj kućici za. 
ptice, izlazi tek kad se spusti noć. Vješto 
kao kakav majmunčić vere se po granama 
i grančicama i pri tome rado gricka slatko 
voće. Pronađe li kakav otvoren prozor, od- 
mah će se uzverati i uvući u kuću, ne bi li 
ukrao malo šećera ili kakvih drugih slatki- 
ša, jer je to mali proždrljivi sladokusac. 

Kako je jesen bliža, tako je i puh masniji i 
ljeniji, sve dok jednog dana ne legne pot- 
puno hladan i ukočen u svoje gnijezdo. 

Mnogi bi pomislili da je uginuo, a on za- 
pravo samo spava svoj duboki zimski san. 

Ukoliko je istina sve 
ono što se o njemu 
priča, tada on spava 
čitavih sedam mjeseci, 
pa ga ne zovu uzalud 
velikim pospancem. 

